BOSNA I HERCEGOVINA 
REPUBLIKA SRPSKA 

OSNOVNI SUD U BIJELJINI                                                                                                      

Broj: 80 0 I 131550 21 Pom
Bijeljina, 05.11.2021. godine 

Osnovni sud u Bijeljini, sudija Sladić Marinko, u izvršnom postupku tražioca izvršenja: Bosna i Hercegovina - Sud Bosne i Hercegovine, protiv izvršenika Vuković Novice, sin Stojana, iz Bijeljine, ul. Loznička br. 41D, postupajući po prijedlogu Suda Bosne i Hercegovine, radi provođenja izvršnih radnj, donio je dana 05.11.2021. godine sljedeći:

Z A K L J U Č A K  

O  P R O D A J I  P O K R E T N I H  S T V A R I 

N E P O S R E D N O M  P O G O D B O M

Oređuje se prvo ročište za prodaju neposrednom pogodbom, sljedećih pokretnih stvari izvršenika Vuković Novice, sin Stojana, iz Bijeljine, i to:
Putničko motorno vozilo marke „RENAULT“, registarske oznake A68-J-108, broj šasije: VF1KMOJOH29489689, broj motora: KHMT760D076048, godina proizvodnje 2003, pogonsko gorivo benzin-plin, vozilo odjavljeno 25.10.2021.godine i registarske tablice vraćene u MUP Bijeljina ….…..…. ……………………………………………………………………  5.000,00 KM

Prikupljanje ponuda vršiće se u zgradi Osnovnog suda u Bijeljini u vremenskom periodu 01.12.2021. do 07.12.2021. godine, kancelarija br. 2A, u vremenu od 08,00 do 15,00 časova, dok će se otvaranje ponuda izvršiti dana 08.12.2021.godine u 09,00 časova, kancelarija br. 2A. 
Zainteresovani kupci pismene ponude mogu slati poštom ili iste predati neposredno u pisarnici Osnovnog suda u Bijeljini.  

1. Popisane pokretne stvari ostavljene su na čuvanje izvršeniku i mogu se razgledati u prisustvu sudskog izvršioca, po pismenom zahtjevu zainteresovanog ponuđača u roku određenom za prikupljanje ponuda, uz obavezu uplate odgovarajućeg predujma. Izvršeniku je zabranjeno svako raspolaganje zaplijenjenim pokretnim stvarima, bez naloga suda.
2. Ročište neposrednom pogodbom održaće se pred sudskim izvršiocem ovog suda, s jedne strane i kupca s druge strane. Sudski izvršilac pokretne stvari prodaje u ime i za račun izvršenika. Tražilac izvršenja može se prijaviti kao kupac ili može naći kupca za kupovinu zaplijenjenih stvari. Kupljene pokretne stvari kupac kupuje uz klauzulu viđeno - kupljeno. Prodavac ne odgovara za nedostatke na stvari, niti za ispravno funkcionisanje istih.
3. Sud nije u obavezi izvještavati uredno pozvane stranke o rezultatima prikupljenih ponuda. O rezultatima uspješno provedene prodaje stranke i drugi učesnici u postupku, biće obaviješteni putem Oglasne table suda, WEB stranice Osnovnog suda u Bijeljini – Elektronska oglasna tabla, a mogu se informisati pozivom na br. 055 224 910, lokal 114, Služba sudskih izvršilaca, narednog radnog dana nakon proteka roka određenog za otvaranje prispjelih ponuda.
4. Na prvom ročištu neposrednom pogodbom, zaplijenjena pokretna stvar ne može se prodati ispod ½ utvrđene vrijednosti.
5. Ukoliko ima više kupaca, ponuđač s najvećom ponudom obavezan je odmah uplatiti kupoprodajnu cijenu za kupljenu pokretnu stvar. Ukoliko najpovoljniji ponuđač ne uplati kupoprodajnu cijenu po pozivu suda, drugi najpovoljniji ponuđač biće proglašen kupcem i platiće onu cijenu koju je ponudio i tako redom. Rješenje o dosudi sud će donijeti odmah po uplati kupoprodajne cijene, a najkasnije u roku od 5 (pet) dana od izvršene uplate. Sve poreze i takse u vezi sa prodajom snosi kupac.
6. Donošenjem i uručenjem rješenja o dosudi, smatraće se da je kupcu predata isprava kojom se stvar može preuzeti od izvršenika (treće osobe ili sudskog depoa). Ukoliko izvršenik ne izvrši dobrovoljnu predaju kupljenih pokretnih stvari, iste će na zahtjev kupca uz posredovanje suda biti izuzete od izvršenika i predate kupcu. Kupac je dužan obavijestiti sud, da mu izvršenik na njegov zahtjev nije izvršio dobrovoljnu predaju kupljenih pokretnih stvari. Sud je dužan osigurati predaju stvari kupcu u roku od 5 (pet) dana, od dana kada je postupajući sudija u sudski spis zaprimio podnesak kojim se zahtijeva predaja dosuđenih pokretnih stvari posredstvom suda.
7. Ovaj zaključak objaviće se na sudskoj oglasnoj tabli suda. Stranka može o svom trošku objaviti zaključak o prodaji u sredstvima javnog informisanja ili na drugi odgovarajući način.
8. Sud će obustaviti izvršenje određeno zapljenom, procjenom i prodajom pokretnih stvari ukoliko tražilac izvršenja u roku od 8 dana od dana podržavanja prvog ročišta, ne predloži održavanje druge prodaje, te ukoliko se pokretne stvari ne uspiju prodati na drugom ročištu neposrednom pogodbom.
PRAVNA POUKA: Protiv ovog zaključka nije dozvoljen pravni lijek.


         S u d i j a
                                                                                                                          Sladić Marinko
